Zhantas/Cleaned-Kyrgyz_Wikipedia huggingface dataset:
Кубанычбек Адамалиев

Кубанычбек Адамалиев thumb|center|200pxЖалпы маалыматТөрөлгөндө берилген аты: Кубанычбек АдамалиевТуулган жылы: 22-январь 1947-жылТуулган жери: Кочкор айылы, Кочкор району, Нарын облусу, КыргызстанӨлкө: 22px|border|Кыргызстан желегиИшмердүүлүгү: балдар жазуучусу, дарыгер 1970-жылдан Бишкектеги №3 балдар ооруканасында хирург, КММИде ассистент, доцент, 1996-жылдан балдар хирургиясы кафедрасынын профессору, ошол эле учурда 1996-жылдан "Ден соолук”- "Здоровье” журналынын башкы редактору. 120дан ашык илимий эмгеги балдар хирургиясына арналган, 4 окуу китебинин, 2 ойлоп табуунун автору.

1966-жылдан жазуучу катары да белгилүү. Анын «Кандаш адамдар» (1971), «Врачтын түшүнүгү» (1977), «Кечмелик» (1980), «Эненин ак сүтү» (1989) повесттер жана аңгемелер жыйнагы, «Жүрөк кагуусун уланта берет» романы (1985), «Быйылкы жаз менин айылымда» (1973), «Шаттык» ж. б. ырлар жыйнагы жана поэмалары жарык көргөн. Эмгектери: Социальные проблемы и актуальные вопросы сепсиса у детей. Б., 1993; Инфузионная терапия сепсиса у детей. Б., 1993.

Колдонулган адабияттар
“Кыргызстан”. Улуттук энциклопедия: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967—14— 046—1
Интернеттеги шилтемелер
"Мен жашыкмын бала кезден жашыкмын,Оор болсо да бул турмушка ашыкмын" 
КУБАНЫЧБЕК АДАМАЛИЕВ КЫРГЫЗ ПЕЙЛИ

Категория:Инсандар
Категория:Нарын облусу
Категория:Кочкор районунда төрөлгөндөр
Категория:Медицина
Категория:Балдар
Ажыбекова Клара

Клара Ажыбекова thumb|center|200pxЖалпы маалыматТөрөлгөндө берилген аты: Клара АжыбековаТуулган жылы: 19-декабрь 1946-жылТуулган жери: Нарын шаары, КыргызстанӨлкө: 22px|border|Кыргызстан желегиИшмердүүлүгү: философ 
Ажыбекова Клара (19.12.1946-ж. Нарын ш.) — философ, философия илимдеринин доктору (1991), профессор (1993). Кыргызстан коммунисттер партиясынын мүчөсү. 
1970-ж. КММИни врач-педиатр адистиги боюнча бүткөн.

1973-ж. аспирантураны бүткөндөн кийин КМУда окутуучу, улук окутуучу, 1978-жылдан КММИнин философия кафедрасында доцент, 1983-жылдан Кыргызстан КП БКнын лектору, 1989—90-ж. КПСС БКнын коомдук илимдер академиясында докторант, 1990—91-ж. Саясий агартуу үйүнүн башчысы, Кыргызстан КП БКнын идеология бөлүмүнүн башчысынын орун басары, Кыргызстан КП БКнын Политология жана социалдык башкаруу институтунун ректору, 1991-ж. августтан республиканын Министрлер кабинетинин Башкаруу институтунун укук жана психология кафедрасынын башчысы, 1992—95-ж, Бишкек гуманитардык университетинин философия кафедрасынын башчысы, ошол эле мезгилде 1993-жылдан ушу күнгө чейин Кыргызстан-Орусия славян университетинде психология жана философия кафедрасынын профессору. 
Ажыбекова диндин философиясы жана илим менен техниканын философиясы боюнча адис. 
Эмгектери коомдун чыңалуу учурунда жаштардын динчилдик механизмин изилдөөгө, илимий-техникалык революция шартында адам экологиясынын философия маселелерин иликтөөгө арналган.

70тен ашык илимий эмгектин (анын ичинде 7 монография — өзүнүкү, 3 окуу куралы — авторлош) автору. 
1992-жылдан Кыргызстан коммунисттик партиясынын Борбордук аткаруу комитетинин төрагасынын орун басары, "Союз жана Кыргызстандагы элдердин боордоштугу үчүн" кыймылынын координациялык советинин төрайымы. Аялдардын Бүткүл дүйнөдөгү тынчтыкты жактаган эл аралык федерациясынын төрагасынын орун басары. 

 Адабият 
 Нарын облусу: Энциклопедия / Башкы редактору А.Карыпкулов; Ред. Кеңештин төрагасы академик Үсөн Асанов. – Бишкек: Кыргыз Энциклопедиясынын Башкы редакциясы, 1998. – 420 бет, илл. - ISBN 5-89750-100-9.

 Интернеттеги шилтемелер 
 Клара Ажыбекова, "Кыргызстан Коммунисттик партиясынын" 1-катчысы:"Булар Акаев, Бакиевден да ыплас саясат жүргүзүп атат" 
 КЛАРА АЖЫБЕКОВА: “КОНСТИТУЦИЯ ДОЛБООРУНУН АЙРЫМ ТАЛАШТУУ МАСЕЛЕЛЕРИ ГАНА РЕФЕРЕНДУМГА КОЮЛУШУ КЕРЕК”

Категория:Философтор‎
Категория:Нарын облусу
Категория:Туулгандар 1946-жылы
Таштемир Айтбаев

150px|thumb| Айтбаев Таштемир Сыдыгалиевич
Айтбаев Таштемир Сыдыгалиевич (27.11.1943-ж.туулган, Нарын облусу, Ак-Талаа району, Тоголок Молдо айылы) - генерал-лейтенант (2000). Москвадагы Бауман атындагы техникалык жогорку окуу жайын (1967), Алматы Жогорку партиялык мектебин (1981) бүткөн. 1961-62-ж. Москва шаарындагы И.А.Лихачев атындагы заводдо слесарь-ширетүүчү, 1967-82-ж. Кыргыз ССР жергиликтүү өнөр жай министрлигинин пластмасса буюмдар заводунда улук конструктор, башкы технолог, комсомолдун Свердлов райкомунун экинчи, Биринчи май райкомунун биринчи, Кыргызстан ЛКЖС Бишкек шааркомунун 2-секретары, Кыргызстан ЛКЖС БКнын инструктору, үгүт-насыят боюнча секретары, 1-секретары. 1982-86-ж. СССР Мамлекеттик коопсуздук комитетинин улук инспектору, Кыргыз ССР Мамлекеттик коопсуздук комитетинин төрагасынын орун басары, 1-орун басары, 1986-95-ж. Кыргызстан КП Ош обкомунун өнөр жай-транспорт, социалдык-экономика бөлүмдөрүнүн башчысы, Ош облустук элдик контроль комитетинин төрагасынын милдетин аткаруучу, Кыргызстан КП Нарын обкомунун 1-катчысы, Кыргызстан КП БКнын катчысы, «Кыргызавтосервис» мамлекеттик акционердик коомунун генералдык директорунун орун басары, вице-президенти, 1995-99-ж. КРнын Ички иштер министринин орун басары, 1999-2000-ж. КРнын Улуттук коопсуздук министри, 2000-02ж. КРнын Ички иштер министри, 2002-05-ж. КРнын Юстиция министринин орун басары, 2005-06-ж. КРнын Улуттук коопсуздук кызматынын төрагасы болуп иштеген. Кыргыз ССР Жогорку Советинин 3 жолку депутаты (197590). «Ардак Белгиси» ордени менен сыйланган.

Колдонулган адабияттар
 “Кыргызстан”. Улуттук энциклопедия: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967—14— 046—1

Категория:Инсандар
Категория:Нарын облусу
Категория:Кыргызстан
Медербек Акимкожоев

Медербек Акимкожоевдин ѳмүр баяны

Акимкожоев Медербек 1920 – жылы Жумгал районунун, Базар – Турук кыштагында кедей – дыйкандын үй бүлѳсүндѳ туулган. Атасы Акимкожо эрте кайтыш болуп, Медербек эненсинин колунда тарбияланган.
1930 – 1932 – жылдары Кочкор районундагы интернатта тарбияланган;
1935 – 1937 – жылдары Фрунзедеги зовет – техникумда окуган;
1940 – 1942 – жылы Базар – Турук айылында участкалык зоотехник;
1942 – 1946 – жылдарында колхоздо эсепчи;
1946 – 1948 – жылы Жаңы – Арык сельсоветинде катчы болуп иштеген.
1948 – 1953 – жылы «Кызыл – Туу» колхозунда жана Жаңы – Арык участкалык зоотехник;
1953 – 1955 – жылы «Совет» колхозунда ферманын зоотехниги;
1955 – 1959 – жылы «Совет» колхозунда звенонун башчысы;
1959 – 1965 – жылы«Совет» колхозунда ферманын зоотехниги;
1965 – 1974 – жылы «Кызарт» совхозунда кадрлар боюнча инструктор;
1974 – 1986 – жылы совхоздо байланыш бѳлүмүнѳ башчы;
1980 – жылдан баштап ардак эс адууга чыккан.
Акимкожоев Медербек 1959 – жылдан бери СССР Жазуучулар Союхунун мүчѳсү. 1939 – жылдан баштап чыгарма жаза баштаган: 
• Биринчи китеби 1959 – жылы «Тоо жели» деген ат менен жарык коргон. 
• Андан кийин «Кремлдин жанында» - 1962 – ж, 
• «Керимбек» - 1966 – ж, 
• «Жайлоо таңы» - 1969 – ж, 
• «Мээрим» - 1977 – ж, 
• «Тайна пера», «Калем сыры» - 1984 – ж, 
• «Кыял чабыттары» - 1991 – ж, 
• «Кѳгүлтүр тоолор» жарык кѳргѳн.

Кыргыз Совет адабиятында сиңирген эмгеги үчүн жана 50 (элүү) жашка толгондугуна байланыштуу акын Акимкожоев Медербек Кыргыз ССР Жогорку Советинин «Ардак грамотасы» менен сыланган.
1970 – жылы М. Акимкожоев 60 (алтымыш) жашка чыккандыгы жана эмгекчилерди коммунисттик тарбиялоодо активдүү катышкандыгы үчүн Кыргызстан Коммунисттик партиясынын, Нарын областтык комитетинин «Ардак грамотасы» менен сыйланат.
20.11.1980 – жылы Кыргызстан Жазуучулар Союзу, эмгекчилерди коммунисттик духта тарбиялооодо кошкон салымы, ошондой эле 60 жашка чыккандыгына байланыштуу Акын Медербек Акимкожоевди «Ардак грамотасы» менен сыйлаган.
Бакирдин Алиев

200px|thumb| Алиев Бакирдин кинотасмадан
Алиев Бакирдин (10.10.1933, Жумгал району, Суусамыр айылы — 7. 04. 2014, Бишкек шаары) — Кыргыз Республикасынын эл артисти (1979). 
1955-ж. Ташкендеги А. Н. Островский атындагы театр өнөрү институтун бүтүргөн. 
1955—62-ж. Жалал-Абад драма театрында, 1962-жылдан М. Рыскулов атындагы Нарын облустук музыкалык-драма театрында, 1994-жылдан Кыргыз мамлекеттик жаштар театрында иштейт. 
Алиев ар кыл мүнөздөгү ролдорду чебер аткарган артист катары белгилүү. 
Аткарган ролдору: Токтогул (Б. Жакиев, "Миң кыял"), Тейитбек (К. Жантөшев, "Курманбек"), Хлестаков (Н. Гоголь, "Текшерүүчү"), Яго, Форд (У. Шекспир, "Отелло", "Виндзордук ойсокелер"), Акылбек (Б. Жакиев, "Атанын тагдыры"), Плетнов (Н. Анкилов, "Жоокердин жесири"), хандын ролу (Б. Үсөнкулов, "Карагайлуу булак"), Гани-бай-аке (Сайд Ахмат), Инзин (Б. Өмүралиев, "Найман эне"), Барпы (М. Борбугулов, "Барпы") жана башка. 
"Махабат жаңырыгы", "Уркуя", "Айсулуунун талаасы", "Мен — Тянь-Шань", "Эски тегирмен", "Ээн калган өрөөн" фильмдерине тартылган. Медалдар менен сыйланган. 
 Адабият 
 Нарын облусу: Энциклопедия / Башкы редактору А.Карыпкулов; Ред. Кеңештин төрагасы академик Үсөн Асанов. – Бишкек: Кыргыз Энциклопедиясынын Башкы редакциясы, 1998. – 420 бет, илл. - ISBN 5-89750-100-9.
 Интернеттеги шилтемелер 
Бакирдин Алиев, КРнын Эл артисти:"Кожомкул балбандын кубаттуу сөздөрү дале көңүлүмдө…" 
Бакирдин Алиев, КРнын эл артисти: "Не деген сонун образдарды ачып берерде көзүм көрбөй…" 

Категория:Кыргыз театры
Категория:Маданият
Категория:Инсандар
Категория:Нарын облусу
Категория:Ташкент театр институту
Категория:Театр
Ниязов, Келдибек

Келдибек Ниязов thumb|center|200pxЖалпы маалыматТөрөлгөндө берилген аты: Келдибек НиязовТуулган жылы: 8 -октябрь 1952-жылТуулган жери: Куланак айылы, Нарын району, КыргызстанӨлкө: 22px|border|Кыргызстан желегиИшмердүүлүгү: артист, куудулНаамдары: 
 
КРнын эмгек сиңирген артисти 
Ниязов Келдибек (8.9.1952-ж. т., Нарын району, Куланак айылы) — артист (көркөм окуу боюнча). Кыргыз Республикасынын эмгек сиңирген артисти (1992).
 Таржымалы 
1989-ж. Бейшеналиева атындагы искусство институтунун уюштуруучу-методист факультетин бүткөн. 
1969-жылдан Т. Сатылганов атындагы филармонияда эмгектенет. Ниязов тууроочулук (имитатордук) өнөрү өөрчүгөн куудул катары белгилүү. 
Коомдогу терс жагдайларды, кишилердин терс жорук-жосундарын ашкерелеп, апыртып, сөз ойнотуп табышмактап сүйлөйт. "Ооба Аксакал" (Ш. Солтоноев), "Чолпошка" (С. Урманбетов), өзүнүн "Репетиция", "Заманга жараша", "Мен даяр", "Куудулдар тойдо" жана башка интермедияларды сахнага алып чыккан. "Мыскыл жана Тамаша" телеберүүсүн баштоочулардан.
Киного да тартылган. Асанкул Шаршеновдун шакирти. Асанкул Шаршенов атындагы куудулдар конкурсунун 1-лауреаты. Медалдар менен сыйланган. 

 Адабият 
 Нарын облусу: Энциклопедия / Башкы редактору А.Карыпкулов; Ред. Кеңештин төрагасы академик Үсөн Асанов. – Бишкек: Кыргыз Энциклопедиясынын Башкы редакциясы, 1998. – 420 бет, илл. - ISBN 5-89750-100-9.
 Интернеттеги шилтемелер 
Келдибек Ниязов: Асанкул Шаршеновдун азилдеринен 
Келдибек Ниязов: "Өлгөндөр баркталмайын, тирүүлөр даңкталбайт" 
"Мен Нарындын элин, Алтынбек Сапаралиев Таластын элин көтөрмөк белек…"

Категория:Маданият
Категория:Инсандар
Категория:Нарын облусу
Нурдөөлөтов Калмурат

200px|thumbnail|right|Нурдөөлөтов Калмурат
Нурдөөлөтов Калмурат (1902, Ак-Талаа району, Ак-Кыя айылы — 1961, ошол эле жер) — обончу, комузчу. 
1932-ж. "Тобок" кошчу артелине кирген. 
1936— 41-ж. Кыргыз филармониясында артист. 1939-ж. кыргыз искусствосунун Москвада өткөн декадасына катышкан. 
1941—43-ж. Ата Мекендик согушка катышып, колунан майып болуп келгендиктен, комуз чертүүгө жарабай, 1943—53-ж. колхоздо башкарманын төрагасы, катчысы болуп иштеген. 
"Кеңтешитек","Кичине эльф" хоралы, "Койчу" деген ырлары пластинкага жазылган. Көп обондору сакталбай калган. "Курманбек". "Жаныш Байыш" дастандарын да айткан. 

 Адабият 
 Нарын облусу: Энциклопедия / Башкы редактору А.Карыпкулов; Ред. Кеңештин төрагасы академик Үсөн Асанов. – Бишкек: Кыргыз Энциклопедиясынын Башкы редакциясы, 1998. – 420 бет, илл. - ISBN 5-89750-100-9.

Категория: Кыргыз обончулары
Категория:Комузчулар
Категория:Инсандар
Категория:Нарын облусу
Осмонбетов, Кубат

Кубат Осмонбетов thumb|center|200pxЖалпы маалыматТөрөлгөндө берилген аты: Кубат ОсмонбетовТуулган жылы: 3-Март 1935-жылТуулган жери: Куртка айылы, Ак-Талаа району, Нарын облусу, КыргызстанӨлкө: 22px|border|Кыргызстан желегиИшмердүүлүгү: инженер-геолог 
Осмонбетов Кубат (3.3.1935-ж. т., Ак-Талаа району, Куртка айылы) — инженер-геолог, геология-минералогия илимдеринин доктору (1991), профессор (1992), Кыргыз Республикасынын илим жана техника тармагындагы мамлекеттик сыйлыгынын эки жолу лауреаты (1980, 1995), Кыргыз Республикасынын эмгек сиңирген геологу (1985). 
1958-ж. Фрунзе политехникалык институтун бүткөн. 
1958—66-ж. Кыргызстан геология башкармасында улук коллектор, геолог, отряд начальниги, улук геолог, партиянын начальниги. 
1967—71-ж. Геология-чалгындоо иштери кызматкерлеринин республикалык профсоюз комитетинин катчысы, төрагасы, 1971—87-ж. Кыргызстан геология башкармасынын башкы геологу, 1987—96-ж. мамлекеттик геология комитетинин геология-экономика изилдөөлөр экспедициясынын башкы геологу, начальниги, ошол эле учурда Кыргыз тоо-кен металлургия институтунда кафедра башчысы, 1996-жылдан Кыргыз тоо-кен металлургия институтунун ректору. 
Осмонбетов — геология, металлогения, пайдалуу кендерди издөө жана чалгындоо боюнча ири адис. Ал өз изилдөөлөрү менен Кыргызстандагы ондогон кендердин ачылышына жана өздөштүрулүшүнө көмөк берген. 
250дөй илимий эмгектин (анын ичинде 2 монография) автору. Алардын бир тобу Нарын облусунун геологиялык түзүлүшүнө жана кен байлыктарына арналган. Кыргыз Республикасынын инженердик академиясынын академиги (1993). "Ардак Белгиси" ордени жана медалдар, "Кенди биринчи изилдегич", "СССРдин кен байлыкты чалгындоонун отличниги" төш белгилери менен сыйланган. 
 Адабият 
 Нарын облусу: Энциклопедия / Башкы редактору А.Карыпкулов; Ред. Кеңештин төрагасы академик Үсөн Асанов. – Бишкек: Кыргыз Энциклопедиясынын Башкы редакциясы, 1998. – 420 бет, илл. - ISBN 5-89750-100-9.
Интернеттеги шилтемелер
Кубат ОСМОНБЕТОВ, геология илимдеринин доктору: "Канча алтын сыртка кетип атканы тууралуу юридикалык документ жок" 
“Талант тагдыры”: академик, уста, комузчу Кубат Осмонбетов

Категория:Геология
Категория:Инсандар
Категория:Нарын облусу
Ошур уулу Асанаалы

200px|thumb| Ошур уулу Асанаалы
Ошур уулу Асанаалы (1880, Нарын району, Доболу айылы — 1958, ошол эле жер) — комузчу. 
Боккөтөн, Майлыбай, Кудайбергендерден таалим алган. 
1936-ж. Бишкекте өткөн эл чыгармачылыгынын Республикалык олимпиадасына катышып, баш байгени жеңип алган. 
1936—38-ж. филармонияда иштеген. 1936-ж. музыка изилдөөчү А. Затаевич 12 күүсүн жазып алып, нотага түшүргөн. Алар 1971-ж. Москвадан "Кыргыздын аспаптык күүлөрү жана обондору" деген жыйнакка басылып чыккан. 
Ал "Сур толгоо", "Кер толгоо", "Ботой", "Кербез", "Камбаркан", "Шыңгырама" деген элдик салт күүлөрдү аткаруу менен, алардын негизинде "Терме шыңгырама", "Казак Камбаркан", "Сур толгоо", "Кара чий", "Такмаза", "Карылардын кеңеши", "Кыз ойготор", "Карылык", "Салтанат" жана башка ондогон залкар кайрыктагы күүлөрдү чыгарган. 
 Адабият 
 Нарын облусу: Энциклопедия / Башкы редактору А.Карыпкулов; Ред. Кеңештин төрагасы академик Үсөн Асанов. – Бишкек: Кыргыз Энциклопедиясынын Башкы редакциясы, 1998. – 420 бет, илл. - ISBN 5-89750-100-9.
Интернеттеги шилтемелер
Асанаалы 
НАРЫНДЫК АСАНААЛЫ

Категория:Нарын районунда төрөлгөндөр
Категория:Комузчулар
Категория:Инсандар
Маданбек Алмакунов

200px|thumbnail|right|Алмакулов Маданбек
Алмакунов Маданбек (1938, Нарын району, Учкун айылы — 1975, ошол эле жер) — обончу, ырчы, комузчу. 
Кыргыз мамлекеттик академиялык опера жана балет театрынын алдындагы хор студиясын, 1961-ж. Горький шаарындагы музыкалык окуу жайынын баян, кийин Бишкектеги М. Күрөңкеев атындагы музыкалык окуу жайынын композиция классын бүткөн. 
1961-жылдан Нарын, Жумгал музыкалык мектептеринде мугалим болуп иштеген. 
Алмакунов 1961-жылдан обон чыгара баштаган. Азыркы кезде элдик обондорго айланган "Колхоз кечи", "Грейдерчи жигитке", "Нарыным", "Жеңеме", "Узатуу вальсы", "Ой, уул, ай", "Кайдасын сен", "Биринчи мугалим" жана башка обондордун автору. Бул обондор элдиктүүлугү, көркөм каражаттарынын көп түстүүлүгү, мукамдуулугу, жаркындыгы менен өзгөчөлөнөт. 
 Адабият 
 Нарын облусу: Энциклопедия / Башкы редактору А.Карыпкулов; Ред. Кеңештин төрагасы академик Үсөн Асанов. – Бишкек: Кыргыз Энциклопедиясынын Башкы редакциясы, 1998. – 420 бет, илл. - ISBN 5-89750-100-9.

Аткарылып жүргөн чыгармалары

«Колхоз кечи» с. Э.Курмановдуку
«Грейдерчи жигитке» с. Н.Жүндүбаеваныкы
«Нарыным» с. Н.Жүндүбаеваныкы
«Жеңеме» с. К.Маликовдуку
«Ой, уул, ай» с. Н.Жүндүбаеваныкы
«Келчи сен да айылга» с. Н.Жүндүбаеваныкы ж.б.

Дисктери

Колхоз кечи – Ж.Акималиев, Келчи биздин айылга (К.Күмүшалиев) – С.Шералиев. Кыргыз ырларынын антологиясы, МОНО М 3035857 58 005.
Колдонулган адабияттар
Кыргыз Республикасынын обончулары.Маалымдама/Кыргызпатент/ Т?з.: А.Чекиров, ?.Калыева. – Б.: Кыргызпатент, 2010. – ISBN 978-9967-26-120-4

Категория:Нарын районунда төрөлгөндөр
Категория: Кыргыз обончулары
Категория:Комузчулар
Категория:Ырчылар
Категория:Инсандар
Алыке уулу Самсаалы

200px|thumb|Алыке уулу Самсаалы
Алыке уулу Самсаалы (1877, Кочкор району, Кызыл-Дөбө айылы — 1968, ошол эле жер) — комузчу. 
Үркүнчү уулу Кудайбергендин шакирти. Колхоз уюшулганы чабан болуп иштеген. Залкар шайырлар Боккөтөн, Майлыбай, Турдукожолор менен бирге жүрүп, күүлөрүн үйрөнгөн. 
Булардын "Боккөтөндүн ботою", "Майлыбайдын шалкы күү", "Майлыбайдын шыңгырамасы" аттуу күүлөрүн, элдик "Болпокенин ботою", "Ак баланын ботою", "Кара өзгөй", "Шыңгырама", "Коңур каз" жана башка күүлөрдү ийине жеткире чебер аткарган. 
Кудайбергендин сынынан өткөндөн кийин элдик "Кербез", "Шыңгырама", "Камбаркан" күүлөрүнүн таалиминде "Кейиштүү кербез", "Балалыктын кербези", "Карылыктын кербези", "Аралашма шыңгырама", "Эски шыңгырама", "Обон шыңгырама" аттуу салттуу күүлөрдү чыгарган. Булардан сырткары: "Арман күү", "Эрмек күү", "Кулпенде", "Кайран жер", "Булбул", "Карыптын арманы", орустун "Камеринскаясынын" негизинде "Кыргыз Камеринскаясын", түрк обондорунун өзөгүндө "Түрктөрдүн маршы" аттуу күүлөрдү жараткан. 
Кыргыз радиосунун алтын фондусуна 60дай күүсү жазылып алынган. 
1937—38-ж. Чолпон орто мектебине комузчулар ансамблин уюштурган. Балдарга комуз чертүүнү, баянда, аккордеондо ойноону үйрөткөн. Башка шайырлардан өзгөчө үнү, өз алдынча чыгармачылык жүзү, жаңычылдыгы, изденгичтиги менен айырмаланган. Ал өреөөгө белгилүү мүнүшкөр, саяпкер да болгон. 
 Адабият 
 Нарын облусу: Энциклопедия / Башкы редактору А.Карыпкулов; Ред. Кеңештин төрагасы академик Үсөн Асанов. – Бишкек: Кыргыз Энциклопедиясынын Башкы редакциясы, 1998. – 420 бет, илл. - ISBN 5-89750-100-9.
 Интернеттеги шилтемелер 
САМСААЛЫ

Категория:Кочкор районунда төрөлгөндөр
Категория:Комузчулар
Категория:Инсандар
Йагма, уруу

Йагма уруусу – орто кылымдардын эрте мезгилиндеги Ички жана Борбордук Азияда байырлаган (анын ичинде Алтай, Түндүк-Батыш Моңголия, Чыгыш Түркстан, Кыргызстанда) байырлаган түркий этностук топ. 

 Кыскача тарыхы 
Йагма уруусу – 8-к-дын ортосунда Алтай ж-а Түндүк-Батыш Моңголия тараптан Теңир-Тоого (анын ичинде Жети-Сууга, Кыргызстанга, Чыгыш Түркстанга) журт которуп келген түркий эл.

Алгач йагмалар тогуз-огуз уруу бирикмесине кирип, кийин алардан жиктелип-бөлүнүп кетишкен. 

Түргөш кагандарына саясий ынтымакташ (союздаш) болушкан. 

9-10-к. алар негизинен Кашкар атырабында, Борбордук Теңир-Тоо (Ат-Башы, Ак-Сай, Тогуз-Торо, Алай) аймактарында көчүп-конуп жүргөн, эч кимге көз каранды эмес жоокер ж-а көчмөн эл болгон. 

Кийинчерээк Й. у. кыргыз, уйгур, өзбек, казак сыяктуу элдерге кошулуп, бара-бара сиңип кеткен.

 Адабият 
 Кыргыз Совет Энциклопедиясы: 6 томдук/ Башкы редактор Орузбаева Б. Ө./ - Ф.: Кыргыз Совет Энциклопедиясынын башкы редакциясы, 1977-1980. Т.1-6. 
 Чоротегин Т.К. Махмуд Кашгари (Барскани) жана анын «Дивану лугати т-түрк» сөз жыйнагы (1072—1077) / Илимий редактору проф. Ө.Кара уулу. — Оңдолуп, кошумчаланган басылыш. — Бишкек: «Кыргызстан» Басма үйү, 1997. — 160 б.; илл., карта. (Кыргызстан Тарыхчылар Жамааты). ISBN 5-655-01222-7. 
 Чоpоев Т.К. Этноним «кыpгыз» по данным Махмуда Кашгаpи // Вопpосы этнической истоpии киpгизского наpода. — Фpунзе: Илим, 1989. — С. 113—121. 
 Чоpоев Т.К. «Диван лугат ат-туpк» Махмуда Кашгаpи как источник по истоpии тюpкоязычных наpодов Сpедней и Центpальной Азии // Оpиенталистика в Киpгизии / Отв. ред. М.Я.Сушанло. — Фpунзе: Илим, 1987. — С. 12—26. 
 Умуpзаков С.У. Очеpки по истоpии геогpафических откpытий и исследований Киpгизии / Редактор Р.Д.Забиров. — Фpунзе: Кыpгосиздат, 1959. — 150 с., илл., карты. 
 Урстанбеков Б.У., Чороев Т.К. Кыргыз тарыхы: Кыскача энциклопедиялык сөздүк: Мектеп окуучулары үчүн. – Фрунзе: Кыргыз Совет Энциклопедиясынын Башкы Редакциясы, 1990. 113 б. ISBN 5-89750-028-2 

 al-Kāšγarī Mahmūd. Compendium of the Turkis dialects (Dīwān Luγāt at-Turk) / Edited and Transl. with Introduction and Indices by R. Dankoff in collaboration with J. Kelly. — Cambridge, Massachusetts: Harvard Un-ty Printing Office, 1982—1985. — Pt. 1—3. (Doğu Dilleri ve Edebiyatlarının Kaynakları. 7. Yayınlayan Şinasi Tekin. Gönül Alpay Tekin. — Türkçe Kaynaklar. VII). 
 Pritsak O. Studies in Medieval Eurasian History. — London: Variorum Reprints, 1981. — 376 p. 
 Pritsak O. Mahmud Kaşgari kimdir? // Türkiyat Mecmuası. — 1953. — Cilt 10. — S. 244—246. 
 Tryjarski Edward. Kultura ludόw tureckich w świetle przekazu Mahmuda z Kaszgaru (XI w.). —Warszawa: Polska Akademia nauk, 1993. —364 S. (Komitet Nauk Orientalistycznych). 
 Ülkütaşır M.Ş. Büyük Türk Dilcisi Kâşgarlı Mahmut. — 2. Baskı. — Ankara: Türk Dil Kurumu, 1972. — 222 S. 

 Интернеттеги шилтемелер 

Категория:Кыргыз таануу
Категория:Этнос
Категория:Түркология
Категория:Ички Азия
Категория:Кыргызстан
Категория:Борбордук Азия
Категория:Кыргыз тарыхы